ms ms id en id hu ms id en id id id id id id ms id uz id id id id id id id id id id ms id id en ms en id id id id en en en id id id id id id id id id id id en id ms id id id en id en id id id id id id id id en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Terasa berkurun lama tidak menjenguk ke sini. Kali ni memang betul-betul tak jenguk. Tak sempat dan tak larat. Macam-macam yang terjadi sejak sebelum raya dulu. Apa-apapun, Alhamdulillah. Saya redha saja dengan semuanya. Atau dalam ayat lainnya, layankan sajalah Labu.
Alhamdulillah, selepas sempurna sebulan bepuasa dengan penuh susah-payah dan diselang-seli dengan episod kelembikan, Aidilfitri tahun ini saya dan suami sambut secara sederhana di dalam kereta. Dalam kereta? Iya. betul. Kami terlalu banyak mengembara ke sana-sini pada hari raya lepas sehinggakan tidak terasa sangat suasana raya itu sebenarnya. Hehe.
Sehari sebelum raya, saya dan suami bertolak pulang ke Temerloh dari Putrajaya. Sebelum itu, saya menghabiskan masa selama 3 hari di rumah mertua saya di sana. Kiranya, inilah kali pertama saya merasai suasana balik kampung untuk berhari raya. Hihi. Dulu-dulu, saya biasanya akan pulang ke Pulau Pinang untuk berhari raya sama ada beberapa lebih awal atau pada hari raya kedua. Jadi suasananya lain. Tapi perjalanan balik kampung ke Temerloh yang diiringi lagu-lagu raya yang bermacam-macam itu sekejap saja sempat saya hayati. Sebaik saja melepasi Tol Gombak, saya mulai lembik. Jadi, saya hanya tidur di sepanjang perjalanan. Celik saja mata, kami sudahpun berada di Tol Temerloh. Balik kampunglah sangat, kan. Hehe.
Petang itu, kami sekeluarga berbuka beramai-ramai. Kali ini, Abang Hashim, Nan dan Farah tidak ada. Abang Hashim bekerja di hari raya pertama. Jadi dia terkandas di Penang sana. Nan dan Farah pula hanya pulang ke Temerloh pada petang raya pertama. Malam itu, adik-adik saya ke masjid untuk solat sunat Tasbih. Tinggallah saya, Kaklong dan emak di rumah membuat serba sedikit lagi persiapan untuk raya.
Di awal pagi raya tahun ini, rutin saya berubah. Dulu-dulu, setiap kali menjelang raya, saya atau Kaklong akan sibuk memastikan baju raya adik-adik sudah siap bergosok kemas untuk mereka ke masjid. Tapi tahun ini memang berbeza. Adik-adik semua sudah besar. Semuanya menguruskan baju mereka sendiri, cari butang baju melayu sendiri, pakai sampin sendiri dan siap menolong menghidangkan juadah pagi raya untuk makan bersama sebelum ke masjid. Ya Allah. Sudah besar semua adik saya rupanya. Kakakmu ini tiba-tiba terharu.
Rutin pagi raya saya kali ini tertumpu ke arah suami pula. Saya menyiapkan baju melayunya, butang bajunya, sampinnya dan terasa sangat syahdu di saat bersalaman dengan suami di pagi raya. Lebih syahdu saat dia mengucup dahi saya. Dalam hati berkata: Wow. Dah beraya berdua dah tahun ni. Hehe.
Gambar raya yang kelabu asap sebab guna handphone saja. Hehe.
Selepas bersalaman, emak, ayah, suami dan adik-adik semuanya ke masjid untuk solat raya. Saya memang tak larat untuk bergerak merata waktu itu. Jadi, tahun ini saya tidak ke masjid. Saya menemani Kaklong yang sibuk dengan anaknya, Anis, di pagi raya. Tapi pagi raya itu, Anis boleh pula tidur saja sepanjang pagi sehinggakan masa mandi pun tutup mata. Bertuahnyalah budak ni.
Kaklong dan Anis tanpa Abang Hashim di sisi. Sob sob sob.
Sebaik suami sampai dari masjid, kami ke rumah tok dan dua buah rumah saudara lagi di atas bukit ini. Sebelum Zohor tiba, kami sudah bersiap-siaap untuk bertolak balik kampung lagi. Kali ini, destinasi kami ialah Batu Pahat, kampung sebelah emak mertua saya. Keluarga mertua saya menyambut raya pertama di sana. Kami ikut jalan belakang melalui Bahau-Gemas-Segamat-Yong Peng. Agak banyak kereta tapi tidaklah sampai sesak. Tapi kami mengambil masa hampir 4 jam di dalam kereta untuk tiba ke sana. Sampai saja di Batu Pahat, kami terus menuju ke rumah datuk saudara kerana ahli keluarga yang lain sedang berkumpul di sana. Sebenarnya, inilah kali pertama dalam hidup saya ke Batu Pahat. Setelah siap makan malam di sana, barulah kami semua bertolak balik ke rumah Atuk di Kampung Parit Haji Sidek, betul-betul di belakang BP Mall di sana. Hehe. Kampung Atuk di tengah bandar rupanya.
Malam itu saya memang pengsan terus. Penat yang teramat sangat. Kebesokannya, sebelum Subuh lagi, satu rumah sudah riuh. Yang lelaki semuanya ke masjid. Tinggal kami yang perempuan saja solat Subuh di rumah. Saya siap mandi air telaga yang sangat dingin lagi di awal pagi itu. Sangat segar!
Selepas bersarapan, saya dan suami mengikut umi dan baba beraya ke rumah saudara-mara yang belum pernah menemui pengantin tak berapa nak baru ni. Hehe. Yang seronoknya, saya masih dapat duit raya! Hihi. Padahal dah nak dapat anak dah pun. Hihihi. Banyak juga rumah wak-wak yang kami ziarahi. Insya Allah, saya akan cuba mengingati mereka satu persatu. Oh ya. Keluarga di sebelah Johor ini berketurunan Jawa. Atuk saya juga merupakan seorang pembuat dan penjual tempe secara tradisional. Tempenya sangatlah sedap. Saya dan suami kalau makan sambal goreng di rumah Atuk, memang bertambah-bertambah macam tak cukup pinggan. Hehe.
Suami saya dengan muka tak siapnya. Huhu~
Sebelum Asar, kami sudah bersiap-siap untuk pulang ke Temerloh. Apakan daya, saya sudah mula bekerja pada hari raya ketiga. Tapi Masya Allah. Perjalanan pulang mengambil masa sehingga 7 jam! Ini gara-gara tersekat dalam kesesakan jalan raya di kawasan Jempol. Memang punah mood. Saya memang tak tahan dengan kesesakan jalan raya. Saya hanya diam saja di dalam kereta. Ditambah dengan sakit pinggang dan merajuk dengan suami, ehem-ehem, jadi saya hanya diam saja di dalam kereta. Hehe. Cerita pasal merajuk ni kemudianlah ya.
Sudah hampir tengah malam, barulah kami tiba di Temerloh. Kami membawa bekal tempe segar hasil air tangan Atuk. Selepas mengemas beg ala kadar, saya menyiapkan baju untuk kerja keesokannya dan kemudian terus tidur. Keesokannya, di saat seisi rumah masih lagi tidur, saya sudahpun bertolak ke hospital. Seperti biasa, selepas saja raya, hospital bagaikan sedang mengadakan rumah terbuka dengan meriah. ICU penuh. Wad-wad medikal, ortho dan surgery juga penuh. Kes-kes kemalangan dengan pendarahan otak (intracranial bleed – ICB) memang tak terkata banyaknya. Majoritinya kes ICB di-intubate. Itu belum lagi kes-kes uncontrolled hypertension, diabetes mellitus dan semput segala bagai ni. Sesak nafas saya bekerja hari itu meronda satu hospital seorang diri melihat perkembangan pesakit-pesakit yang berada di bawah seliaan Unit Anaesthesiologi.
Petang itu, suami saya menjemput saya sekitar jam 7 petang di hospital dan kami terus bertolak ke Kuantan pula. Mertua saya berada di sana beraya dengan keluarga sebelah Pahang pula. Sebaik sampai sekitar 8 lebih, kami terus makan. Penuh perut dibuatnya. Hehe. Sekitar jam 11 malam, barulah saya dan suami bertolak pulang. Di pertengahan jalan, kami singgah tidur di R&R dan kemudian menyambung perjalanan. Sampai di rumah sekitar jam 2 pagi dan keesokannya, jam 7 pagi saya sudahpun berada di hospital. Penatnya hanya Allah yang tahu.
Dan pada 9 September lalu, itulah hari terakhir saya bertugas sebagai seorang HO. Alhamdulillah. Alhamdulillah. Alhamdulillah. Tamat sudah zaman susah-payah hidup menjadi Pegawai Perubatan Latihan Siswazah. Terima kasih ya Allah kerana segalanya sungguh lancar buat saya. Jadi, pada 10 September lepas, barulah kami berpeluang pulang ke Putrajaya untuk beraya di sana pula. Di sana, barulah kami sempat menghadiri beberapa undangan rumah terbuka juga beberapa walimah kawan-kawan.
Iya. Beginilah raya kami. Raya di jalanan dan mengembara. Hehe. Kisah pengembaraan kami sebenarnya belum berakhir. Di sinilah sebenarnya bermulanya pengembaraan kami berdua yang lebih jauh dan bermakna.
Kembara apa yang kami tempuhi, nantikan entri seterusnya ya. 😉
Nota 1: Tahun ni tiada gambar raya sekeluarga. Tak sempat bertemu muka dengan kesemua ahli keluarga secara serentak.
Nota 2: Baby sangat behave dalam perut mama dia ni. Tak banyak kerenah sangat sepanjang mengembara ke sana-sini. Alhamdulillah.
Nota 3: Akhirnya, berat badan saya sudah naik selepas raya ni! Yeyeay~
Posted on September 25th, 2011 by Sarah  |  5 Comments »
Salam Aidulfitri buat semua. Tak sangka saya berhiatus panjang merentasi Ramadhan ke Syawal. Terlalu sibuk dengan kerja dan mengejar kesempatan beribadah di bulan barakah. Tak teringat pada blog pun. Huhu. Insya Allah di kesempatan cuti yang panjang ni, saya akan kemas kinikan beberapa cerita. Insya Allah. Insya Allah.
Alhamdulillah raya tahun ni saya bercuti panjang. Cuti penghujung posting termasuk cuti raya dan ditambah pula dengan cuti di permulaan posting baru yang diberikan oleh ketua jabatan baru saya nanti. Totalnya 11 hari. Yeay~ Tapi yang paling menyeronokkan bukanlah raya pertama. Raya ketiga adalah hari yang paling menyeronokkan untuk saya dan keluarga pada tahun ni. Seronok yang teramat seronok! =)
Ok ok. Tak boleh menulis panjang. Hendak bersiap-siap pulang ke Penang. Jumpa lagi di lain entri. Salam lebaran buat semua di Tanah Malaya dan Moskva =)
Nota: Yang dihitung-hitung juga sudah tepat menjangkau tujuh minggu. Siapa sangka, aturan Allah untuk saya sangat sempurna. Amin Ya Rabb.
Posted on September 13th, 2010 by Sarah  |  11 Comments »
Oh. Saya geram bila membaca entri kawan-kawan di Google Reader saya. Semuanya bercerita tentang raya. Haa. Ni saya nak cerita tentang raya saya pula. Hahaha.
Raya saya tahun ini sangat istimewa. Ketika berbuka puasa di hari terakhir Ramadhan, saya sempat memecut balik berbuka di rumah bersama seluruh ahli keluarga. Kaklong, Nan dan Adi sudahpun berada di rumah. Selesai berbuka ala kadar, tidak sempat lagi mendengar alunan takbir di TV, saya sudah memecut kembali ke hospital. Oh ya. Sejak mula bekerja, saya memang menjadi perempit terhebat. Dalam masa 10 minit, saya sudah tiba di hospital semula.
Sekitar 8 malam itu, saya sudah mula membuat night review di wad. Tiba-tiba saya terdengar suara seorang pesakit saya menyapa: Selamat hari raya, doktor. Doktor tak cuti ke? Dia tersenyum-senyum ke arah saya. Eh, baru saya teringat malam itu adalah malam raya. Ya. Itulah ucapan raya yang pertama sekali saya terima untuk tahun ini. Saya mengucapkan yang sama kepadanya. Saya menambah: Saya tak cuti. Tahun ni kita beraya sama-samalah di wad ye, Pakcik. Dia tersenyum saja kepada saya.
Apabila saya sampai ke cubicle saya yang paling hujung (ini cubicle untuk subacute cases), saya terdengar sayup-sayup suara takbir di ruangan TV di sebelah cubicle itu. Saya menjenguk ke situ setelah selesai membuat review di bilik itu. Beberapa orang pesakit saya yang stabil dan boleh berjalan sedang menonton TV di situ. Mereka terus menyapa: Selamat hari raya, doktor. Saya pun membalas dengan ucapan yang sama kembali. Mereka sedang mendengar alunan takbir.
Waktu itu saya terasa sangat sayu. Sayu kerana mengenangkan inilah kali pertama saya mendapat ucapan raya daripada pesakit sendiri dan meraikan malam raya saya di hospital bersama mereka. Keduanya, saya merasa sayu kerana terkenangkan ahli keluarga saya yang sedang berkumpul di rumah. Tak sangka pula saya, tahun ini saya tetap tidak dapat meraikan raya bersama mereka. Malam itu, walau ke wad mana pun saya, ada saja pesakit yang mengucapkan Selamat Hari Raya. Berbeza sungguh perasaannya, tau.
Keesokan paginya, selesai saja Subuh, saya sudah meninggalkan rumah. Waktu itu, hanya emak, ayah dan Kaklong saja yang sudah bangun. Sebelum pergi, emak menyuruh saya menjamah Laksa Penang yang emak sediakan. Haa. Rumah saya memang terkenal dengan Laksa Penang setiap kali hari raya. Untuk tidak kempunan, saya menjamah beberapa sudu laksa itu. Kemudian, saya menyalam emak dan ayah. Selepas itu, saya terus bertolak ke hospital. Ada satu rahsia tau. Ketika di dalam kereta pagi itu, saya termenangis sikit. Sebak tak pasal-pasal saja pagi tu. Maklum sajalah. Banyak sangat lagu raya yang syahdu-syahdan berkumandang di radio. Sampai buat saya terfikir banyak kali: Kenapalah saya jadi doktor.
Selepas selesai ward round pagi itu, sekitar 11 lebih, saya dibenarkan rehat agak lama. Kata kawan-kawan sekerja yang bertugas di hari raya itu, mereka akan cover kerja saya. Mereka suruh saya pergi menikmati raya. Hehe. Terharu betul saya dengan kawan-kawan saya ni. Yang saya ingat, waktu itu, Dr. J dan Dr. K yang berbangsa India yang mengambil alih kerja saya sehingga jam 2 petang. Kebetulan, memang tiada apa sangat pun dah. Semuanya sudah selesai dan tiada discharge summary pun yang perlu disiapkan. Jadi, saya pun pulang ke rumah dengan perasaan yang sangat gembira.
Sampai saja di rumah, meriahnya suasana! Berbelas-belas buah kereta tersadai di atas bukit rumah saya. Semua emak saudara, ayah saudara dan sepupu-sepapat sedang makan-makan di rumah Tok, Tok Cik dan Mak Tam Chinor. Di rumah saya juga sedang penuh. Sebaik saja masuk ke rumah, semuanya menyerbu saya. Yang kecil-kecil ni lagilah. Semua datang nak bersalam. Sayangnya, tiada duit raya pun yang saya hulurkan. Muahahahaha.
Saya berkumpul bersama emak, ayah dan adik beradik. Kami bersalaman sesama kami dulu. Dan HOYEAH! Saya mendapat duit raya daripada Kaklong dan adik saya Nan. Maklum sajalah. Mereka berdua ni dah lama bekerja. Hihi. Selesai bersalaman, saya terus ke rumah Tok saya. Bertemu Tok dan emak serta ayah saudara. Rumah Tok buat nasi minyak. Terus saya menjamah sedikit. Kemudian sesi bergembar bersama sepupu-sepupu. Besar-besar dah kami semua. Betapa lamanya dah saya tidak rasakan suasana begini.
Kemudian, saya ke rumah Tok Chik dan Mak Tam Chinor saya yang berdekatan. Di rumah Tok Chik, saya bertemu Adha. Dua pupu saya merangkap teman bermain sewaktu kecil dulu. Masya Allah. Saya tak cam langsung bahawa itu adalah Adha! Lainnya dia. Dah macam ayah orang. Hahaha. Begitu juga beberapa orang yang lain. Sampaikan, ada beberapa orang adik saudara sebelah Tok Chik langsung saya tidak kenal.
Balik saja ke rumah, saya terus masuk bilik dan tidur. Hahaha. Nak buat macam mana. Malam sebelumnya tu, saya balik rumah pukul 1.30 pagi. Pukul 5 pagi sudah bangun. Saya sangat tak cukup tidur. Masuk saja Zohor, saya bangun solat dan terus bersiap untuk ke hospital semula. Sekitar pukul 6 petang, specialist saya menyuruh saya balik saja. Katanya: You pergi enjoy raya puas-puas dulu. Dulu you belajar pun tak dapat raya. Sekarang dah balik Malaysia pun tak dapat raya. Sudah, sudah. You balik. I’ll get someone else to get your job done.
Muaaaaah! Thank you Dr. Cheong and Dr. Tin!
Balik saja ke rumah, saya terus ke dapur mencari laksa emak. Masya Allah. Kuahnya dah tinggal serdak saja. Saya terus mencapai mangkuk dan melantaklah saya seorang diri di dapur. Elok saja selesai Maghrib, saya sudah masuk tidur. Keesokannya, saya sudah meninggalkan rumah seawal 5.45 pagi.
Kebetulan, selepas raya, saya berkesempatan merawat bekas ustaz saya sendiri. Pada hari beliau dibenarkan pulang, isterinya yang juga merupakan bekas ustazah saya datang menghampiri. Beliau menghulurkan sebungkus plastik berisi sesuatu. Kami bersalaman tanda perpisahan. Ustazah mengucapkan terima kasih atas perhatian yang saya berikan ke atas suaminya sepanjang beliau ditahan di wad. Saya terharu menerima ucapan terima kasih daripada ustazah saya. Beliau menyuruh saya menerima plastik yang diberikannya itu. Katanya, itu rezeki raya saya kali ini. Sebaik saja ustazah berlalu, mata saya terkebil-kebil seketika. Saya menerima sebekas kuih raya daripadanya. Dunia ini penuh asam garam. Saya sendiri tidak pernah menyangka akan merawat guru-guru saya sendiri. Mungkin, inilah bentuk khidmat bakti yang boleh saya kembalikan buat mereka.
Pada Sabtu minggu lepas, keluarga saya membuat rumah terbuka. Emak menjemput rakan-rakan guru, kawan-kawan emak ayah dan teman sekolah adik-adik untuk ke rumah. Sayangnya saya tiada di rumah pun pada hari itu. Eh, silap. Adalah kejap saya di rumah pada petang itu. Saya cilok balik ke rumah sekejap untuk mengambil baju kerana pada malam itu saya on call. Kata emak, orang tak putus-putus bertandang. Menu pada hari itu ialah nasi minyak. Huuu… Saya terlepas suasana meriah itu. Cuma sebelum saya bertolak balik ke hospital semula, saya sempat bertembung dengan segerombolan cikgu-cikgu yang datang bersama keluarga masing-masing.
Dan raya kali ini, saya hanya sempat bertakbir sebanyak satu pusingan saja. Saya agak terkilan akan hal itu. Tunggu. Tunggu Raya Haji nanti. Saya mahu bertakbir sepuas-puasnya. Insya Allah.
Nota: Saya ada cerita tentang saya masuk wad. Maksud saya, saya sendiri yang ditahan di wad. Huhu. Tungguuuuu~
Posted on October 8th, 2009 by Sarah  |  10 Comments »
Selamat seminggu berkursus. Selesai sudah semuanya. Banyak yang terjadi di sana tapi episod cuti-cuti, jalan-jalan, makan-makan memang tidak ada sangatlah. Tapi, ada satu petang ketika di Pangkor, saya berkesempatan pergi berbasikal mengelilingi kawasan pulau, masuk kampung Cina dan main air sekejap di pantai bersama Nadia dan Baiz.
Selebihnya hanya program di dalam dewan, taklimat dan sebelah senjanya berbuka puasa bersama kawan-kawan. Malam, sebaik selesai program, masuk bilik terus tidur. Penat. Tidak sempat hendak buat apa-apa pun.
Dan esok, satu kehidupan baru akan bermula. Saya akan melapor diri di Jabatan Kesihatan Negeri dan kemudian terus melapor diri di hospital.
Jangan sebut pasal raya depan saya. Saya tidak akan beraya, tidak ada cuti raya dan tidak ada masa lapang langsung pun raya ini walaupun saya ditempatkan dekat saja dengan rumah.
Jadi, saya mengambil kesempatan ini untuk mengucapkan selamat beribadah di hari-hari terakhir Ramadhan dan Selamat Hari Raya Aidil Fitri. Maafkan segala silap dan salah saya selama ini. Semoga kamu semua bergembira di pagi Syawal nanti tanda kemenangan kita melawan hawa nafsu selama sebulan ini.
Insya Allah, kalau ada masa, saya akan menulis cerita-cerita terbaru saya sepanjang menjalani housemanship nanti. Didoakan semuanya baik-baik saja ya sama ada di pihak saya mahupun kamu semua.
Nota 1: Terima kasih kepada semua yang ada berkongsi pendapat, pengalaman dan segalanya untuk dua entri sebelum ini. Saya tak ada masa hendak membalas semuanya.
Nota 2: Dunia saya ni akan menjadi dunia terbengkalai untuk sementara waktu. Tak payah jenguk sini pun tak apalah ye.
Posted on September 15th, 2009 by Sarah  |  24 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)